
KONVOJAVIMO AUTOMOBILIO TECHNINĖ SPECIFIKACIJA
[bookmark: _Hlk48033650]
	Eil. Nr.
	Savybės 
	Techninės specifikacijos reikalavimai

	1.
	Automobilio rūšis
	[bookmark: klase_j12][bookmark: klase_k3a]Konvojavimo automobilis - keleivinis vienatūris iki 3,5 t bendrosios masės automobilis, M1 kategorija. Vadovaujantis autotyrimai.lt rinkos  klasifikacija – K3a klasė (vidutiniai furgonai). 

	2.
	Automobilio pagaminimas
	Automobilis naujas, neeksploatuotas, pagamintas ne anksčiau kaip prieš 12 mėnesių iki pasiūlymo pateikimo termino pabaigos.

	3.
	 Automobilių skaičius
	1 (vienas).

	4.
	Variklio galingumas
	Ne mažiau kaip 120 kW.

	5.
	Degalų rūšis
	Benzinas arba dyzelinas.
Benzinas/Elektra (hibridinis automobilis).
Dyzelinas/ Elektra (hibridinis automobilis).

	6.
	Pavarų dėžė 
	Automatinė.

	7.
	Važiuoklė
	Automobilis privalo turėti gamintojo gamykliškai sustiprintą galinę važiuoklę arba padidintos keliamosios galios paketą.

	8.
	Bendras ilgis, mm
	Nuo 5300 mm iki 5500 mm.

	9.
	Automobilio spalva
	Tamsi mėlyna.

	10.
	Automobilio durelės 
	Ne mažiau kaip 4. Atidaromos vairuotojo ir keleivio priekyje; šoninės stumdomosios durys keleivių salono dešinėje (jeigu siūloma 5 durų modifikacija, stumdomosios ir durys keleivių salono kairėje); automobilio gale - atidaromos į šonus su fiksavimo mechanizmais.

	11.
	Keleivių vietų skaičius (su vairuotojo vieta)
	5 (penkių) sėdimųjų vietų (išdėstymas 2+3: priekinėje eilėje – 2 atskiros sėdynės, antrojoje eilėje – viena trivietė sėdynė) įskaitant vairuotoją. Konvojuojamų skyriuje įrengta 4 (keturios) sėdimos vietos pagal specifikacijos II dalį. Automobilis registruojamas kaip 9 (devynių) sėdimų vietų su vairuotoju.

	12.
	Kėbulo stiklai
	Keleivių skyriaus (1 paveikslo 2 eilė) stiklai tonuoti (stiklų tonavimas gamyklinis, atitinkantis ES leidžiamus standartus. Elektra valdomi priekinių durų langų stiklai. Konvojuojamųjų skyrius be stiklų.

	13.
	Automobilio valdymo ir saugumo sistemos
	13.1. Vairuotojo ir keleivių oro saugos pagalvės. Mažiausiai 4 (keturios) saugos oro pagalvės (priekyje ir automobilio salono šonuose).

	
	
	13.2. Galvos atramos ir saugos diržai vairuotojo ir visoms keleivių vietoms. Konvojuojamų skyriuje įrengta pagal specifikacijos II dalį.

	
	
	13.3. Elektroninė stabilizavimo sistema (ESP), stabdžių antiblokavimo sistema (ABS).

	
	
	13.4. Automobilio gamintojo parkavimosi distancijos kontrolės sistema su parkavimo jutikliais gale bei priekyje. Pastovaus greičio palaikymo įrenginys.

	14.
	Vairas
	Vairas kairėje pusėje su vairo stiprintuvu. Reguliuojama vairo kolonėlė pagal aukštį ir ilgį.

	15.
	Veidrodėliai
	Užlenkiami (mechaniškai arba elektra), elektra reguliuojami ir šildomi galinio vaizdo išorės veidrodėliai.

	16.
	Atsarginis ratas arba gamyklinis ratų remonto komplektas
	Atsarginis ratas (analogiškas automobilio ratams), raktas rato nuėmimui ir kėliklis. Jei siūlomam modeliui gamintojas nenumato komplektavimo standartinio dydžio atsarginiu ratu, vietoj jo automobilis turi būti sukomplektuotas gamykliniu ratų remonto komplektu (oro kompresorius, specialūs klijai).

	17.
	Salono šildymas ir vėdinimas
	Oro kondicionierius arba klimato kontrolės sistema vairuotojo ir keleivių skyriui. Konvojuojamų skyriuje įrengta pagal specifikacijos II dalį.

	18.
	Durų užraktas
	Gamyklinis centrinis visų durų užraktas su nuotoliniu valdymu ir „Kasko“ draudimo reikalavimus atitinkančia apsaugos sistema. Mažiausiai du užvedimo rakteliai su centrinio užrakto nuotolinio valdymo pulteliais.

	19.
	Laisvų rankų įranga
	Automobilyje turi būti įmontuota laisvų rankų įranga arba mobiliojo telefono sąsaja.

	20.
	Audiosistema
	Radijo imtuvas.

	21.
	Automobilio komplektacija
	Automobilis turi būti visiškai sukomplektuotas, su visais dokumentais. Kartu su automobiliu turi būti pateikiamas teisės aktuose nustatytus reikalavimus atitinkantis gesintuvas, pirmosios pagalbos rinkinys, avarinio sustojimo ženklas ir liemenė su šviesą atspindinčiais elementais, įrankių komplektu ratams pakeisti, transportavimo kilpa. Automobilis pateikiamas užregistruotas teisės aktų nustatyta tvarka.

	22.
	Naudojimo instrukcija
	Automobilyje turi būti naudojimo instrukcijos knygelė lietuvių kalba, kurioje turi būti nurodyta automobilio garantinio aptarnavimo atlikėjų adresai ir telefonų numeriai bei atliekamų garantinių aptarnavimų periodiškumas.

	23.
	Techninė priežiūra
	Pardavėjas ar jo įgaliotas atstovas privalo užtikrinti automobilio gamintojo numatytą priežiūrą pardavėjo ar jo atstovo  nurodytose automobilių techninės priežiūros dirbtuvėse Lietuvos Respublikoje, Vilniuje. Dirbtuvių adresus nurodyti pasiūlyme. Garantinio laikotarpio techninio aptarnavimo kaštai įskaičiuojami į automobilio vertę.

	24.
	Automobilio garantija
	[bookmark: _Hlk188283437][bookmark: _Hlk188283490]Automobiliui turi būti suteikta ne mažiau kaip 24 mėnesių ir/arba ne mažiau kaip 100 000 km ridos garantija. Kėbulo garantija nuo kiauryminio prarūdijimo ne mažiau kaip 10 metų. Dažų dangos garantija – pagal siūlomo automobilio gamintojo garantijos sąlygas.

	25.
	Savarankiškai nustatytas aplinkos apsaugos kriterijus
	Automobilis turi atitikti ne žemesnį kaip EURO 6 standartą.
Pateikiami gamintojo techniniai dokumentai (transporto priemonės tipo patvirtinimo dokumentai), gamintojo deklaracija arba kiti lygiaverčiai įrodymai.

	26.
	Papildomos sąlygos
	26.1. Automobilio tiekėjas turi būti patvirtintas siūlomų automobilių gamintojo atstovas Lietuvoje. Pateikiami galiojantys dokumentai, įrodantys siūlomų automobilių gamintojo atstovavimą.

	
	
	26.2. Į automobilį įdiegus telemetrinę kontrolės sistemą, ji nepanaikina ir neapriboja automobilio garantijos. 

AUTOMOBILIO ĮRENGIMAS KONVOJAVIMO VEIKLAI VYKDYTI 

	Eil. Nr.
	Reikalaujamos techninės charakteristikos

	
	

	1. 
	Automobilio žymėjimas lipdukais – perkančiosios organizacijos logotipu (pateiks Prekės pirkėjas), ant vairuotojo ir keleivio durų.

	Konvojuojamųjų skyrius

	2. 
	Konvojuojamųjų skyrius atskiriamas į 2-i kameras, po du konvojuojamus asmenis. 
Konvojuojamųjų kamerų karkasas montuojamas, išmontavus esamas automobilio gamyklines apdailas. 

	3. 
	Konvojuojamųjų kameros karkasas pagamintas iš nerūdijančio plieno stačiakampio profilio vamzdžių (30x20x2 mm).
Karkaso kraštai bei vidinė pertvara pagaminta iš nerūdijančio plieno stačiakampio profilio (30x20x2 mm) ir iš abiejų pusių apdengti ne mažiau kaip 4 mm storio nepermatomomis, atspariomis pažeidimams, polietileno plokštėmis. Kameros karkasas turi būti padengtas šilumą ir triukšmą izoliuojančia medžiaga.

	4. 
	Konvojuojamųjų skyrius nuo antrosios keleivių sėdynių eilės atitvertas pertvara (plienine arba sustiprinta grotuota metaline pertvara, apdengta nepermatomo polikarbonato plokšte). Virš keleivių sėdynių eilės įrengtas atidaromas stebėjimo langelis. Matmenys 50 mm x250 mm ±10 mm.

	5. 
	Konvojuojamųjų skyriaus  kameros durys.
Durų (2 vnt.) konstrukcija pagaminta iš nerūdijančio plieno stačiakampio profilio vamzdžių (20x20x1,5 mm). Vidinė durų pusė apdengta permatomo polikarbonato plokšte, rakinamos mechaninėmis užsklandomis ir atidaromos tik iš išorės.

	6. 
	Oro šildymas ir kondicionavimas į konvojuojamųjų asmenų skyrių įrengiamas naudojant esamą automobilio sistemą, pakeičiant esamą ortakių vietą.

	7. 
	Konvojuojamųjų asmenų skyriaus apšvietimas (2 vnt.) reguliuojamas iš vairuotojo skyriaus. 

	8. 
	Grindų karkasas pagamintas iš nerūdijančio plieno stačiakampio profilio vamzdžių (60x30x1,5 mm). Ant karkaso įrengta polietileno plokštė. Grindų paviršius padengtas slydimui ir drėgmei atspariu linoleumu.

	9. 
	Kėbulo vidinė dalis konvojuojamųjų skyriuje dengta neskaidriu, šviesiu plastiku. Automobilio galinių durų apdaila ir langai dengti neskaidriu, šviesiu plastiku.

	10. 
	Papildomas apšvietimas konvojuojamųjų asmenų skyriuje (įrengimo vieta po sutarties pasirašymo derinama su Sutarties 9.5 punkte nurodytu asmeniu, atsakingu už Sutarties vykdymą).

	Papildomi įrengimai:

	11. 
	Šviesos diodų švyturėlis (šviesos šaltinis LED) tvirtinamas automobilio priekinėje dalyje ant stogo. 
Įtampa: 10-30 VDC (nuolatinė įtampa).
LED švyturėlių panelė su ECE R65 II klasės sertifikatu.
Atsparus dulkėtumui, vandeniui: IP67 
Šviesos diodų švyturėlį sudaro: 9 vienam moduliui/18 dviejų spalvų. Turi būti galimybė komplektuoti individualiai, po sutarties pasirašymo  derinama su Sutarties 9.5 punkte nurodytu asmeniu, atsakingu už Sutarties vykdymą.
Šviesos diodų švyturėlio panelė komplektuojama pagal automobilio plotį (aukštis ne daugiau nei 20 cm nuo automobilio stogo).
Tvirtinimas: šviesos diodų švyturėlių panelė prisukama/tvirtinama ant stogo prie esamų automobilio tvirtinimo taškų (jeigu yra numatytos vietos).

	12. 
	Priekyje aušinimo radiatoriaus grotelėse įmontuoti 2 vnt. šviesos diodų blokai ir automobilio galinėje dalyje ant stogo tvirtinami 2 vnt. šviesos diodų blokai.
Šviesos diodų bloką sudaro:
Veikimo principas: 6 šviesos diodai.
Įtampa: 10-33 V.
Galingumas: ne mažiau kaip 10W.
Temperatūrinis režimas: -30ºC iki +70 ºC.
Žibinto spalva: skaidri.
Šviesos spalva: mėlyna.
Žybsėjimas: ne mažiau kaip 4 pasirenkamų mirksėjimo režimų. 

	13. 
	Švyturėliai įjungiami atskiru jungikliu (jungiklio įmontavimo vieta po sutarties pasirašymo  derinama su Sutarties 9.5 punkte nurodytu asmeniu, atsakingu už Sutarties vykdymą) turinčiu šviesinę įjungto prietaiso signalizaciją. Turi būti galimybė valdymo pulte, atskirai nuo pagrindinių švyturėlių, išjungti galinėje dalyje įmontuotus švyturėlius.

	14. 
	Spec. garso signalo garsiakalbis (po variklio gaubtu) su valdymo pultu. 
Galingumas ne mažiau nei 100W.
Įtampa: 12 V.
Sirenų tonai: Wail, Yelp, Hi-Lo.
Mikrofonas.

	15. 
	Automobilyje turi būti papildomai sumontuota elektros įrangos valdymo sistema. Valdymo pultas montuojamas vairuotojo skyriuje, vairuotojui pasiekiamoje vietoje.

	16. 
	Automobilio vairuotojo kabinoje įrengta:
kelio vaizdo stebėjimo sistema su vaizdo įrašymu: 
palaikomas formatas 1080i/720p (analoginis NTSC/PAL),
rezoliucija ne mažiau 1920*1080 ir 1280*720,
ne mažiau 64 GB atmintis, stebėjimo kampas ne mažiau 120 laipsnių, GPS signalo imtuvas fiksuojantis transporto priemones padėtį (su vidine antena), maitinimo šaltinis – automobilinis DC12 – 24V.
Vaizdo įrašymas pradedamas automatiškai įjungus automobilio variklio elektros maitinimo sistemas, įrašas nutraukiamas išjungus maitinimą. Įrašant fiksuojamas automobilio greitis, įrašo data ir laikas.
Integruotas smūgio daviklis G-sensor, kurį aktyvavus (t. y. po smūgio) sistema automatiškai išsaugo paskutinį, dabartinį ir vieną paskesnį video failus nuo ištrynimo.

	17. 
	Automobilio konvojuojamųjų skyriuje įrengta: 
vaizdo stebėjimo realiu laiku ir įrašymo sistema 2-iems konvojuojamųjų kameroms. Stebimas visas konvojuojamųjų skyrius be aklųjų zonų žmogaus sėdėjimo aukštyje. Vaizdo fiksavimo kamera, stebinti konvojuojamųjų skyrių, įrengiama keleivių skyriuje ir nukreipta į konvojavimo skyriaus kameras. Vaizdo fiksavimo kamera tvirtinama prie pertvaros, įrengtos tarp keleivių ir konvojuojamųjų skyriaus kamerų (tiksli vaizdo kamerų įrengimo vieta bus derinama po sutarties pasirašymo su Sutarties 9.5 punkte nurodytu asmeniu, atsakingu už Sutarties vykdymą). 
Papildoma vaizdo kamera įrengta įlaipinimo – išlaipinimo vietos stebėjimui.
Vaizdo įrašymo įrenginio darbinė temperatūra nuo -20°C iki +50°C. Atsparus smūgiams ir vibracijai maitinimo šaltinis – automobilinis DC 12 – 24V. Raiška ne mažesnė nei Full HD. Duomenų laikmena be judančių mechaninių dalių (SSD ir/arba microSD). Įrašo saugojimo trukmė ne mažiau kaip 30 parų. Vaizdo transliacija vaizduoklyje, kuris montuojamas vairuotojo kabinoje (ekrano įstrižainė ne mažiau 9 colių). 

	Sėdynės

	18. 
	Įrengiamos 4 (keturios) vnt. sėdynės (pagal Automobilio įrengimo principinę schemą,  1 paveikslas).
Apsauga nuo vandalizmo.
Sėdynė apsaugota nuo slaptų pranešimų siuntimo tarp nuteistųjų, todėl sėdynėje ir po ja nėra tuščių erdvių ar ertmių.
Nėra lengvai pagriebiamų ir sugadinamų elementų, kad nesusidarytų aštrūs kraštai.
Įrengti 4 saugos diržai, saugos diržai 2 (dviejų) tvirtinimo taškų.
Sėdynės karkasas pagamintas iš nerūdijančio plieno. Sėdynės centrinė dalis iš plastiko.
Prie sėdynės sėdimosios dalies – vidury, įrengta kilpa (plieninis trosas) antrankių tvirtinimui.

	Garantija

	19.
	Automobilyje naujai sumontuotiems įrengimams taikoma teisės aktuose nustatyta, tokių įrengimų kategorijai, taikoma garantija. Kelio vaizdo stebėjimo sistemai su vaizdo įrašymu ir  vaizdo stebėjimo ir įrašymo sistemai, turi būti suteikiama ne trumpesnė kaip 24 mėn. garantija.


	Automobilio registravimas

	20.
	Paslaugų teikėjas privalo perregistruoti automobilį, kaip specialiosios paskirties automobilį (M1 SG tipo).


Pastaba: Tiekėjas registruodamas automobilį vadovaujasi Motorinių transporto priemonių ir jų priekabų registravimo taisyklėmis, patvirtintomis Lietuvos Respublikos vidaus reikalų ministro 2001 m. gegužės 25 d. įsakymu Nr. 260 ,,Dėl motorinių transporto priemonių ir jų priekabų registravimo taisyklių patvirtinimo“.

1 pav. Automobilio įrengimo principinė schema 
[image: ]
2 pav. Konvojuojamų kameros karkaso vizualizacija (pavyzdys)

